ན་ཉིན་སྤྲུལ་སྐུ་རིན་པོ་ཆེ་ཞིང་བཤེགས་དུས་སྤྲུལ་སྐུ་རིན་པོ་ཆེའི་ཐུགས་སྲས་དང་ཡུལ་དགོན་གཉིས་ཀྱིས་ཤིན་ཏུ་རྩིས་པོ་ཆེར་ཞུ་བའི་མཚམས་པ་གུ་རུ་ཐོད་ལི་སྐུ་མཆེད་གཉིས་ཀྱིས་ཀྱང་བཀའ་སློབ་གནང་སྐབས་བླ་མ་གུ་རུས་ཁོང་གིས་ཁོང་གི་ངོས་ནས།སྤྲུལ་རིན་པོ་ཆེ་དང་རིག་འཛིན་འཇིགས་མེད་གླིང་པ་ལ་ཁྱད་པར་གཏན་ནས་མེད་པའི་ངེས་ཤེས་རྙེད་ཡོད་ཅེས་དབུ་མནའ་བཞེས་འདུག་པ་ལ་ཡང་རྒྱུ་མཚན་ཡོད་ངེས་རེད།ཁོང་རྣམ་པ་གཉིས་ཀ་དགེ་སློང་རྣམ་པར་དག་པ།ཆོས་པ་ཉམ་ཆུང་།འཇིག་རྟེན་ཆོས་བརྒྱད་དང་མི་འགྲོགས་པ།མི་ལོ་སུམ་ཅུ་ཡར་མར་ལ་གསུང་ངག་བསྡམས་ནས་སྐུ་མཚམས་ལ་བཞུགས་པའི་ཚེ་དང་སྒྲུབ་པ་སྙོམས་གནང་མཁན་གཉིས་ཡིན་པ་ཚང་མས་ཁས་ལེན་པ་དེ་རེད།དུས་རྒྱུན་ཐུགས་ཚོར་ཆེན་པོས་ཐུགས་ཐག་ཆོད་པའི་བཀའ་མོལ་དེ་འདྲ་ཡང་གསུང་གི་མ་རེད།དེས་ན་ཁོང་ལ་ཐུགས་ངེས་དེ་ལྟ་བུ་ཞིག་འཁྲུངས་པའང་ངེས་པར་དུ་སྤྲུལ་རིན་པོ་ཆེའི་སྐུ་གསུང་ཐུགས་ཀྱི་ཡོན་ཏན་དང་ཆེ་བ་ལས་བྱུང་བ་ཡིན་ངེས་རེད།དེ་ནི་ང་ཚོས་དེ་ལྟར་ཡིད་ཆེ་ཞུ་ཆོག་པའི་རྒྱུ་མཚན་གལ་ཆེན་ཞིག་ཡིན།